laion/Wikipedia-Exotic huggingface dataset:
לאבירנתודונטיה

לאבירנתודונטייה (Labyrinthodontia; מיוונית: "שיני מבוך") היא קבוצה פרפילטית של חולייתנים קדומים שמהווים מעבר בין דו-חיים לזוחלים. בעבר נחשבה כתת-מחלקה של דו-חיים. מיני קבוצת הלאבירנתודונטיה החלו להתפתח מתקופת הדבון ושגשגו לאורך הקרבון ובפרם, אז הגיעו לגדלים מרשימים כשהגדול ביותר היה הפריונוסוכוס, שאורכו עד 9 מטרים והוא היה הגדול שבמיני הדו-חיים. לאחר הכחדת הטריאס הם התמעטו אך שרדו במספר אזורים מבודדים מתחרות. האחרון שבהם היה הקולסוכוס מאוסטרליה, אשר הגיע לאורך 4-5 מטרים. אל קבוצה זו משתייכים: דמויי זוחלים - נכחדה טמנוספונדילים (Temnospondyli) - נכחדה איכתיוסטגאים (Ichthyostegalia) - נכחדה כיום ידוע כי איכתיוסטגאים אינם דו-חיים אלא קבוצה ללא מחלקה של בעלי ארבע רגליים (Tetrapoda), וכי חלקם ובעיקר דמויי הזוחלים שייכים לדו-חיים והטמנוספונדילים ונראים כאבות הדו-חיים קיימים (Lissamphibia). גם המינים שלא שייכים לדו-חיים, נחשבים כקרובים אליהם יותר מכל יצור אחר. מדיה וקבצים בנושא לאבירנתודונטיה בוויקישיתוף
הזדמנות אחרונה לאהבה

הזדמנות אחרונה לאהבה (באנגלית: Last Chance Harvey) הוא סרט רומנטי אמריקאי משנת 2008 בכתיבה ובימוי של ג'ואל הופקינס (אנ'), עם דסטין הופמן ואמה תומפסון בתפקידים הראשיים. העלילה מתרחשת בלונדון והיא על קשר רומנטי בן גבר ואישה בודדים שנפגשים במקרה. דסטין הופמן היה מועמד לפרס גלובוס הזהב לשחקן הטוב ביותר - סרט מוזיקלי או קומדיה. אמה תומפסון הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי. הארווי שיין (דסטין הופמן) הוא פסנתרן ג'אז ומלחין בניו יורק. הוא מתפרנס מהלחנת זמרירים לפרסומות. הבוס שלו, מרווין (ריצ'רד שיף) לא מרוצה מעבודתו ורומז לו כי הוא מועמד לפיטורים. הארווי הוא גרוש וטס כעת לנישואי בתו סוזן (ליאן בלבן) עם בחיר ליבה סקוט (דניאל לאפיין) בלונדון. קיית ווקר (אמה תומפסון) עובדת באגף הסטטיסטיקה של נמל התעופה בלונדון. היא מנסה לשאול את הארווי מספר שאלות אבל הוא מתנצל שהוא ממהר. קיית היא רווקה שדואגת ומטפלת באמה הקשישה והדואגת מגי (איילין אטקינס). הארווי נפגש עם גרושתו ג'ין (קתי בייקר) ובעלה בריאן (ג'יימס ברולין) ביחד עם סוזן והחתן המיועד סקוט (דניאל לאפיין). הוא מרגיש "אאוטסיידר" וכאשר הסוזן מודיעה לו כי אביה החורג ילווה אותה לחתונה ולא הוא, הוא מודיע לה כי הוא נאלץ לחזור לניו יורק לרגל עבודתו. הוא מאחר לטיסה ובבר בשדה התעופה הוא פוגש שוב את קייט. מתפחת ביניהם שיחה והארווי מספר לה על חתונת בתו והיא משכנעת אותו לחזור לטקס החתונה אתה. הארווי עומד על זכותו לברך את בתו במקום בריאן. לאחר הטקס מתקשר אליו מרווין ומבקש ממנו לחזור לעבודה כי המחליפים שלו גרועים. הארווי משיב לו כי החליט להתפטר. הוא קובע עם קיית להיפגש למחרת אבל בגלל שהמעלית במלון מקולקלת הוא נאלץ לעלות במדרגות ומקבל התקף טכיקרדיה על-חדרית ומאושפז. קיית מחכה לו ומתאכזבת כשאינו מופיע. הארווי משתחרר מהאשפוז, מוצא את קיית, מסביר לה והיא מסכימה להמשיך את הקשר אתו. מדיה וקבצים בנושא הזדמנות אחרונה לאהבה בוויקישיתוף "הזדמנות אחרונה לאהבה", במסד הנתונים הקולנועיים IMDb (באנגלית) "הזדמנות אחרונה לאהבה", באתר נטפליקס "הזדמנות אחרונה לאהבה", באתר AllMovie (באנגלית) "הזדמנות אחרונה לאהבה", באתר Rotten Tomatoes (באנגלית) "הזדמנות אחרונה לאהבה", באתר Box Office Mojo (באנגלית) "הזדמנות אחרונה לאהבה", באתר Metacritic (באנגלית) "הזדמנות אחרונה לאהבה", באתר אידיבי "הזדמנות אחרונה לאהבה", במסד הנתונים הקולנועיים KinoPoisk (ברוסית) קדימון להזדמנות אחרונה לאהבה, באתר יוטיוב הארווי מברך בחתונת בתו, באתר יוטיוב
חנית (פירושונים)

האם התכוונתם ל... חנית – כלי נשק קר ח'נית' – כינוי במדינת עומאן לבני המגדר השלישי אח"י חנית – קורבטה של חיל הים הישראלי חנית (מרגמה) – מערכת מרגמה ישראלית חנה (פירושונים) חניתה
בני דקל

האם התכוונתם ל... בני דקל (קצין) – תא"ל בצה"ל, קצין משאבי אנוש ראשי בנימין דקל – פרופסור לרפואה, רופא ילדים
גביע אזרבייג'ן

גביע אזרבייג'ן בכדורגל (באזרית: Azərbaycan Milli Futbol Kuboku) הוא טורניר כדורגל הנערך מדי שנה בידי התאחדות הכדורגל האזרית ובו לוקחים חלק מועדוני כדורגל מאזרבייג'ן, והיא התחרות השנייה בחשיבותה בכדורגל האזרי אחרי ליגת העל האזרית. במתכונתה המקורית, התחרות החלה בשנת 1936, כאשר אזרבייג'ן הייתה רפובליקה של ברית המועצות ולא הייתה עליה מחלוקת על ידי קבוצות אזרבייג'ן בפירמידת הליגה הסובייטית, אולם במתכונתה העצמאית והרשמית היא מתקיימת מאז 1992, אחרי התפרקות ברית המועצות. קרבאך היא שיאנית הזכיות (8 במספר). הקבוצה שזוכה בגביע מתמודדת בעונה שלאחר מכן בסופר קאפ האזרי מול זוכת אליפות אזרבייג'ן. כמו כן, הזוכה בגביע משתתפת בקונפרנס ליג. המועדונים מאזרבייג'ן בליגה הראשונה (דרג ב') משחקים בסיבוב הראשון. המנצחים באותו סיבוב עולים לסיבוב השני, אליו מצטרפים המועדונים מליגת העל של האזרית (דרג א'). לרבע הגמר ולחצי הגמר נעשה שימוש בשיטת הסבב של שני משחקים. לקראת הגמר, הפורמט הוא שוב ראש בראש נוקאאוט. ערך מורחב – הגביע הסובייטי משחקי הגביע הלאומיים בכדורגל ברפובליקה הסובייטית הסוציאליסטית האזרית, החלו למעשה מ-1936, עוד בתקופה שבה שלטה ברית המועצות בשטחה של אזרבייג'ן, ובה השתתפו כלל מועדוני הכדורגל האזרים. ב-1991 עם התפרקותה של ברית המועצות, הוקמה מדינת אזרבייג'ן והתחרות הראשונה תחת התאחדות הכדורגל הגאורגית הייתה ב-1992. קבוצה המסומנת בכתב מודגש זכתה גם באליפות ליגת העל האזרית באותה העונה והשלימה דאבל מקומי. קבוצה המסומנת בכתב מודגש זכתה בליגת העל האזרית הסובייטית באותה העונה והשלימה דאבל מקומי. מחזיקות הגביע האזרי לאורך השנים, אתר RSSSF עקב נטישת המשחק בדקה ה-84 עקב המשך הסכסוך בין ההתאחדות האזרית לקבוצות
מוחמד אבו ח'מיס

מוחמד אבו ח'מיס (בערבית: محمد أبو خميس; נולד ב-25 במאי 1991) הוא כדורגלן ערבי-ישראלי בעל דרכון פלסטיני המשחק בעמדת הבלם במכבי אחי אכסאל. אבו ח'מיס התחיל את הקריירה שלו בקבוצות הילדים של הפועל נצרת עילית. בספטמבר 2010 חתם בהפועל מגדל העמק במדיה שיחק ארבע עונות והיה שותף לעליה שלה לליגה א' צפון. בקיץ 2014 חתם במכבי דלית אל-כרמל, אך כעבור כמה חודשים חזר למגדל העמק. בינואר 2015 חתם בואדי א-ניס מליגת העל הפלסטינית. ב-24 בפברואר 2015 ערך את הופעת הבכורה שלו בזירה הבינלאומית בתיקו 1–1 נגד אל-ג'זירה (ירדן) במסגרת מוקדמות ליגת האלופות האסיאתית. בהמשך הקריירה שיחק בהילאל אל-קודס, שבאב אל-ח'ליל וג'בל מוכאבר. בקיץ 2023 חזר לליגה הישראל כאשר חתם בהפועל מגדל העמק. שנה לאחר מכן חתם במכבי אחי אכסאל. ב-16 ביוני 2015 ערך את הופעת הבכורה שלו בנבחרת פלסטין בניצחון 0-6 נגד מלזיה במסגרת מוקדמות מונדיאל 2018. מוחמד אבו ח'מיס, באתר ההתאחדות לכדורגל בישראל מוחמד אבו ח'מיס, באתר Transfermarkt מוחמד אבו ח'מיס, באתר Soccerway מוחמד אבו ח'מיס, באתר WorldFootball.net מוחמד אבו ח'מיס, באתר National Football Teams
המשחק הגדול (סרט)

המשחק הגדול (באנגלית: Molly's Game) הוא סרט דרמת ביוגרפיה משנת 2017, בבימויו של אהרן סורקין ובכיכובה של ג'סיקה צ'סטיין. הסרט מבוסס על סיפור חייה של מולי בלום, ספורטאית סקי אולימפית לשעבר שהפכה למארגנת משחקי פוקר בלתי חוקיים ברמות הגבוהות ביותר בלוס אנג'לס ובניו יורק, בהם השתתפו כוכבי קולנוע, אנשי עסקים וסלבריטאים. לאחר שה-FBI חוקר את פעילותה, היא מוצאת את עצמה עומדת מול אישומים פליליים. הסרט מציג את מאבקה המשפטי תוך גילוי סודות מרתקים מהעולם התחתון. שלב הצילומים החל בנובמבר 2016 בטורונטו, אונטריו, קנדה. הסרט הוקרן בבכורה ב-8 בספטמבר 2017, בפסטיבל הסרטים הבינלאומי של טורונטו, והחל בהקרנה מוגבלת בארצות הברית ב-25 בדצמבר 2017, על ידי STX Entertainment, ולאחר מכן יצא להפצה עולמית ב-5 בינואר 2018, והרוויח 59 מיליון דולר ברחבי העולם. הסרט זכה לביקורות חיוביות, עם שבחים במיוחד על התסריט של סורקין, כמו גם על הביצועים של צ'סטיין ואלבה, כשזו של הראשונה נחשבה לאחת הטובות בקריירה שלה על ידי כמה מבקרים. הסרט זיכה את צ'סטיין במועמדות לגלובוס הזהב לשחקנית הטובה ביותר - דרמה, בעוד שסורקין זכה במועמדויות לתסריט שלו בפרסי האוסקר, גלובוס הזהב, פרסי גילדת הסופרים של אמריקה ופרס באפט"א לתסריט המעובד הטוב ביותר. הסרט עוקב אחר חייה של מולי בלום (ג'סיקה צ'סטיין), שהחלה את דרכה כספורטאית סקי שאפתנית, אך לאחר שנפצעה קשות נאלצה לשנות כיוון. מולי מוצאת עבודה כמארגנת משחקי פוקר פרטיים לעשירי העיר. עם הזמן, המשחקים שלה הופכים לאירועי הימורים בסכומים גבוהים, בהם משתתפים שחקני קולנוע, אנשי עסקים ואפילו אנשי פשע מאורגן. כשהמשטרה הפדרלית מתחילה לחקור את פעילותה, מולי מוצאת את עצמה במאבק משפטי עם עורך הדין שלה (אידריס אלבה) שמנסה להגן עליה מול האישומים הכבדים נגדה. ג'סיקה צ'סטיין בתפקיד מולי בלום אידריס אלבה בתפקיד צ'ארלי ג'פי, עורך דינה של מולי קווין קוסטנר בתפקיד לארי בלום, אביה של מולי מייקל סרה בתפקיד שחקן X כריס או'דאוד בתפקיד דאג המשחק הגדול קיבל ביקורות חיוביות מהמבקרים, ששיבחו את המשחק של ג'סיקה צ'סטיין, הדיאלוגים החדים והבימוי של סורקין. הסרט נחשב לאחד הסרטים המעניינים באותה שנה וזכה להצלחה ביקורתית על כתיבתו והביצועים המרשימים של צוות השחקנים. באתר Rotten Tomatoes, הסרט קיבל ציון של 82%, וב-Metacritic, ציון של 71 מתוך 100. אתר האינטרנט הרשמי של המשחק הגדול "המשחק הגדול", במסד הנתונים הקולנועיים IMDb (באנגלית) "המשחק הגדול", באתר נטפליקס "המשחק הגדול", באתר AllMovie (באנגלית) "המשחק הגדול", באתר Rotten Tomatoes (באנגלית) "המשחק הגדול", באתר Box Office Mojo (באנגלית) "המשחק הגדול", באתר Metacritic (באנגלית) "המשחק הגדול", באתר Hulu סרטים (באנגלית) "המשחק הגדול", במסד הנתונים הקולנועיים KinoPoisk (ברוסית) מדיה וקבצים בנושא המשחק הגדול בוויקישיתוף Giles, Jeff (4 בינואר 2018). "Insidious: The Last Key Unlocks Few Scares". Rotten Tomatoes. Fandango Media. ארכיון מ-16 בינואר 2018. נבדק ב-5 בינואר 2018. {{cite web}}: (עזרה) Rubin, Rebecca (11 בדצמבר 2017). "Golden Globe Nominations: Complete List". Variety. Penske Business Media. ארכיון מ-14 בדצמבר 2017. נבדק ב-11 בדצמבר 2017. {{cite web}}: (עזרה) "The Shape of Water leads Bafta nominations". BBC News. BBC. 9 בינואר 2018. ארכיון מ-9 בינואר 2018. נבדק ב-9 בינואר 2018. {{cite web}}: (עזרה) McNary, Dave (4 בינואר 2018). "Writers Guild Awards: 'Get Out,' 'Call Me by Your Name,' 'Lady Bird' Nab Nominations". Variety. Penske Business Media. ארכיון מ-5 בינואר 2018. נבדק ב-4 בינואר 2018. {{cite web}}: (עזרה)
בלב ים

בלב ים (באנגלית: In the Heart of the Sea) הוא סרט דרמת הרפתקאות אמריקאי משנת 2015 בבימויו של רון הווארד, המבוסס על הספר באותו שם מאת נתניאל פילבריק. הסרט מגולל את סיפור מסעה של ספינת הציד "אסקס" בשנת 1820 שנטרפה לאחר היתקלות עם לוויתן ענק. חברי הצוות, בהובלת הקצין הראשון אוון צ'ייס (כריס המסוורת'), נאבקים לשרוד בלב האוקיינוס, תוך שהם מתמודדים עם רעב, ייאוש, ושיגעון. הסרט מציג את האירועים האמיתיים שהיוו השראה לכתיבתו של הרומן המפורסם מובי דיק מאת הרמן מלוויל. הסרט הוקרן בבכורה בניו יורק ב-7 בדצמבר 2015, ויצא לאקרנים בבתי הקולנוע בארצות הברית ב-11 בדצמבר 2015, על ידי אולפני האחים וורנר. בלב הים זכה לביקורות מעורבות מהמבקרים והיה כישלון קופתי כאשר גרף רק 94.3 מיליון דולר מול תקציב של 100 מיליון דולר. הסיפור מתחיל כאשר תומאס ניקרסון (טום הולנד), אחד מאנשי הצוות לשעבר של "אסקס", מספר להיסטוריון הרמן מלוויל (בן וישו) את קורותיו כילד צעיר על סיפון הספינה. הספינה יוצאת להפלגה מסוכנת לצוד לווייתנים באוקיינוס השקט. במהלך המסע, צוות הספינה נתקל בלוויתן ענק ולבן שמשמיד את ספינתם. ללא אמצעים לשרוד, חברי הצוות נאלצים להילחם למען חייהם, להתמודדות עם רעב והחלטות מוסריות קשות, שמעמידות במבחן את גבולות האנושות. כריס המסוורת' בתפקיד אוון צ'ייס בנג'מין ווקר בתפקיד קפטן ג'ורג' פולארד קיליאן מרפי בתפקיד מת'יו ג'וי בן וישו בתפקיד הרמן מלוויל טום הולנד בתפקיד תומאס ניקרסון הצעיר ברנדן גליסון בתפקיד תומאס ניקרסון המבוגר הסרט בלב ים קיבל ביקורות מעורבות. המבקרים שיבחו את ההפקה, האפקטים והביצועים של השחקנים, אך העלילה והקצב נחשבו לעיתים לא אחידים. באתר Rotten Tomatoes, הסרט קיבל ציון של 43%, וב-Metacritic ציון של 47 מתוך 100. מדיה וקבצים בנושא בלב ים בוויקישיתוף אתר האינטרנט הרשמי של בלב ים "בלב ים", במסד הנתונים הקולנועיים IMDb (באנגלית) "בלב ים", באתר נטפליקס "בלב ים", באתר AllMovie (באנגלית) "בלב ים", באתר Rotten Tomatoes (באנגלית) "בלב ים", באתר Box Office Mojo (באנגלית) "בלב ים", באתר Metacritic (באנגלית) "בלב ים", במסד הנתונים הקולנועיים KinoPoisk (ברוסית) "'In The Heart Of The Sea': What The Hell Happened? – Sunday Box Office Report". Deadline. 13 בדצמבר 2015. ארכיון מ-20 ביולי 2022. נבדק ב-20 ביולי 2022. {{cite web}}: (עזרה)
הפיגוע בתחנה המרכזית של באר שבע (2024)

הפיגוע בתחנה המרכזית בבאר שבע התרחש ב-6 באוקטובר 2024, בעיצומה של מלחמת חרבות ברזל. סמוך לשעה 14:25 נכנס מחבל בדואי, תושב שבט אלעוקבי הסמוך ללקיה לתחנה המרכזית בבאר שבע כאשר הוא חמוש באקדח וסכין. הוא ירה למוות בסיירת משמר הגבול סמלת שנייה שירה חיה סוסליק, בת 19. לאחר מכן המשיך לירות על עוברי אורח עד שנורה למוות. בפיגוע נפצעו 24 בני אדם, שניים מתוכם באורח קשה. המחבל שביצע את הפיגוע הוא אחמד אלעוקבי, אזרח ישראלי מהפזורה הבדואית בסמוך לחורה. לאחר הפיגוע פרסמו משפחתו ופורום ראשי הרשויות הבדואיות בנגב הודעות גינוי. הפיגוע המשולב בבאר שבע שבע דרום‏, השוטרת שנרצחה בבאר שבע כתבה לפני מותה: ״כלום לא מובטח במציאות שלנו״, באתר וואלה, 6 באוקטובר 2024 יניר יגנה‏, פיגוע משולב בבאר שבע: לוחמת מג״ב נפלה, ו-10 נפצעו, המפגע בדואי-ישראלי, באתר וואלה, 6 באוקטובר 2024 לי עייש, נעמה קדוש, ארנולד נטייב, הפיגוע המשולב בבאר שבע: בת 19 נרצחה, למעלה מ-20 פצועים, ‏6 באוקטובר 2024 פלד ארבלי, ‏הפיגוע בבאר שבע: משפחת המחבל בהתייחסות, באתר מעריב אונליין, 8 באוקטובר 2024
וילובי

וילובי (באנגלית: Willoughby) הוא פרוור בסידני, המנוהל על ידי עיריית וילובי (City of Willoughby). הוא ממוקם כ-8 ק"מ צפונית למרכז העסקים הראשי של סידני. וילובי הוא פרוור עירוני מרכזי ואזור ממשל מקומי של הפרוורים הסמוכים לו. הפרוורים המקיפים אותו הם נורת' וילובי מצפון, נרמברן מדרום, קאסלקרג, מידל קוב ונורת'ברידג' ממזרח ובמערב צ'טסווד וארטרמון. וילובי ככל הנראה נקרא על שמו של ג'יימס וילובי גורדון, ראש האספקה של הצבא הבריטי (Quartermaster General) במהלך מלחמת חצי האי האיברי. משרד הדואר הראשון נפתח ב-1871. בשנת 1884 נפתח סניף הבנק הראשון בפרוור. בשנת 1920 נסלל טלפורד ליין, דוגמה מוקדמת ליצירתו של תומאס טלפורד. בפרוור מוקמו האולפן הראשי והמשרדים של ערוץ 9 במשך 64 שנים לפני שעברו לנורת' סידני ב-2020. בפרוור ארבעה פארקים ציבוריים: פארק קרלסון, פארק סיינט ג'וליאן, פארק הולסטרום ופארק וילובי. בנוסף יש בפרוור מתחם מגרשי סקווש. בפרוור אין תחנות רכבת, אבל הוא קרוב מאוד לתחנת הרכבת ארטרמון ותחנות סיינט לנרדס וצ'טסווד. ארבעה קווי אוטובוס משרתים את הפרוור: 115, 120, 205 ו-267. מדיה וקבצים בנושא וילובי בוויקישיתוף וילובי, Dictionary of Sydney ערך זה הוא קצרמר בנושא גאוגרפיה של אוסטרליה ובנושא יישובים באוקיאניה. אתם מוזמנים לתרום לוויקיפדיה ולהרחיב אותו.
חוקי הפשע

חוקי הפשע (באנגלית: Black Mass) הוא סרט דרמת פשע אמריקאי משנת 2015 בבימויו של סקוט קופר ובכיכובו של ג'וני דפ. הסרט מבוסס על סיפורו האמיתי של ג'יימס "וייטי" בולגר, מאפיונר אלים מדרום בוסטון, שהפך למודיע של ה-FBI בשנות ה-70 וה-80. הוא ניצל את מעמדו כדי לחסל יריבים ולבסס את שליטתו בפשע המאורגן. העלילה עוסקת במערכת היחסים בינו לבין סוכן ה-FBI, ג'ון קונולי, והקונפליקט בין נאמנות לפשיעה. שלב הצילומים העיקרי של הסרט התרחש בבוסטון בין מאי לאוגוסט 2014. הסרט הוצג בבכורה עולמית בפסטיבל הסרטים הבינלאומי ה-72 של ונציה והוא יצא לאקרנים על ידי האחים וורנר ברחבי העולם ב-18 בספטמבר 2015. הוא קיבל ביקורות חיוביות בדרך כלל והכניס 100 מיליון דולר בתקציב של 53 מיליון דולר. הסרט עוקב אחר עלייתו ונפילתו של וייטי בולגר (ג'וני דפ), אחד הפושעים האכזריים ביותר בבוסטון. וייטי מתאחד עם חבר ילדותו, ג'ון קונולי (ג'ואל אדגרטון), שהפך לסוכן FBI, כדי לשתף פעולה ולחסל כנופיות מתחרות. אולם, ככל שוייטי משתמש בקשריו כדי לבסס את כוחו, האפלה סביבו מתגברת, וקונולי מוצא את עצמו מתדרדר במורד מסוכן של שחיתות ופשיעה. ג'וני דפ בתפקיד ג'יימס "וייטי" בולגר ג'ואל אדגרטון בתפקיד הסוכן ג'ון קונולי בנדיקט קמברבאץ' בתפקיד בילי בולגר, אחיו של וייטי קווין בייקון בתפקיד צ'ארלס מקגווייר דקוטה ג'ונסון בתפקיד לינדזי סייר פיטר סארסגארד בתפקיד בריאן הול הסרט קיבל ביקורות מעורבות-חיוביות, כשהמבקרים שיבחו במיוחד את הופעתו המרשימה של ג'וני דפ. למרות זאת, חלק מהמבקרים מתחו ביקורת על הקצב וההצגה של דמויות המשנה. ב-Rotten Tomatoes, הסרט קיבל ציון של 73%, וב-Metacritic ציון של 68 מתוך 100. מדיה וקבצים בנושא חוקי הפשע בוויקישיתוף אתר האינטרנט הרשמי של חוקי הפשע "חוקי הפשע", במסד הנתונים הקולנועיים IMDb (באנגלית) "חוקי הפשע", באתר נטפליקס "חוקי הפשע", באתר AllMovie (באנגלית) "חוקי הפשע", באתר Rotten Tomatoes (באנגלית) "חוקי הפשע", באתר Box Office Mojo (באנגלית) "חוקי הפשע", באתר Metacritic (באנגלית) "חוקי הפשע", באתר אידיבי "חוקי הפשע", במסד הנתונים הקולנועיים KinoPoisk (ברוסית)
משחק החיים (סרט)

משחק החיים (באנגלית: The Legend of Bagger Vance) הוא סרט דרמת ספורט משנת 2000 בבימויו של רוברט רדפורד, בכיכובם של מאט דיימון, ויל סמית' ושרליז ת'רון. הסרט מבוסס על ספרו של סטיבן פרספילד ומתרחש בשנות ה-30 בארצות הברית. העלילה עוקבת אחר ראנולף ג'ונו (מאט דיימון), שחקן גולף לשעבר שהקריירה שלו נהרסה בעקבות טראומה ממלחמת העולם הראשונה. חייו משתנים כשהוא פוגש במסתורי, בגאר ואנס (ויל סמית'), שמסייע לו למצוא מחדש את יכולותיו במשחק ובחייו האישיים. העלילה מבוססת באופן רופף על אחד מכתבי הקודש ההינדיים הבהגווד גיטא. הוא מתאר את אלוהים, קרישנה, מורה לגיבור-לוחם, ארג'ונה, שגילם בסרט סמית' ודיימון. הסרט היה כישלון ענק בקופות עם תקציב בגובה 80 מיליון דולר והכנסות בגובה 39.5 מיליון דולר בלבד. הסרט מתרחש בג'ורג'יה בשנות ה-30, שם ראנולף ג'ונו, גולפאי מוכשר שאיבד את אמונו בעצמו, נאלץ להתמודד עם שדי העבר כשהוא משתתף בטורניר יוקרתי. בגאר ואנס, דמות מסתורית וחכמה, מופיע כדי להדריך אותו. בעודו מאמן את ג'ונו במשחק הגולף, ואנס מסייע לו גם למצוא מחדש את התשוקה לחיים ואת הכוח להתגבר על עברו. מאט דיימון בתפקיד ראנולף ג'ונו ויל סמית' בתפקיד בגאר ואנס שרליז ת'רון בתפקיד אדל אינגרם ברוס מקגיל בתפקיד וולטר האגן ג'ק למון בתפקיד הארדי גריבס המבוגר (קריין הסיפור) משחק החיים קיבל ביקורות מעורבות, כאשר המשחק של ויל סמית' והמסרים ההשראתיים קיבלו שבחים, אך המבקרים מתחו ביקורת על העלילה הנוסחתית. ב-Rotten Tomatoes, הסרט קיבל ציון של 43%, וב-Metacritic ציון של 47 מתוך 100. "משחק החיים", במסד הנתונים הקולנועיים IMDb (באנגלית) "משחק החיים", באתר נטפליקס "משחק החיים", באתר AllMovie (באנגלית) "משחק החיים", באתר Rotten Tomatoes (באנגלית) "משחק החיים", באתר Box Office Mojo (באנגלית) "משחק החיים", באתר Metacritic (באנגלית) "משחק החיים", באתר אידיבי "משחק החיים", במסד הנתונים הקולנועיים KinoPoisk (ברוסית)
יחסי לבנון–קזחסטן

יחסי לבנון–קזחסטן הם היחסים הבילטרליים בין לבנון לקזחסטן. להלן השוואה כללית בין שתי המדינות במגוון תחומים: שתי המדינות חולקות חברות בקבוצה של ארגונים בינלאומיים, ובכללם:
תוצרת אמריקה (סרט)

תוצרת אמריקה (באנגלית: Made in America) הוא סרט קומדיה רומנטית משנת 1993 בבימויו של ריצ'רד בנג'מין, בכיכובם של וופי גולדברג, טד דנסון, וניה לונג. העלילה עוסקת בסיפור משעשע של שרה מתיוס (וופי גולדברג), אם חד-הורית, ובתה זורה (ניה לונג), שמגלה שאביה הביולוגי, שהתקבל באמצעות בנק הזרע, הוא לא אחר מאשר סוחר מכוניות לבן וגזעני בשם האל ג'קסון (טד דנסון). הסרט חוקר את המפגש בין עולמות שונים ואת ההתמודדות עם זהות משפחתית. זורה מתיוס, נערה אינטליגנטית וסקרנית, מגלה יום אחד שהיא נולדה כתוצאה מהזרעה מלאכותית ושאביה הוא אדם זר שמעולם לא הכירה. כשהיא מתחקה אחר עקבותיו, היא מגלה שאביה הביולוגי הוא האל ג'קסון – גבר לבן שמוכר מכוניות יד שנייה, רחוק מאוד מהתיאור שהיא דמיינה לעצמה. המפגש בין האל לשרה, אמה של זורה, מוביל לסדרת מפגשים מצחיקים ומפתיעים, כאשר האל מנסה להשתלב בחייהן של האם והבת. וופי גולדברג בתפקיד שרה מתיוס טד דנסון בתפקיד האל ג'קסון ניה לונג בתפקיד זורה מתיוס ויל סמית' בתפקיד טי פול רודריגז בתפקיד חוזה שון לוי בתפקיד דווי הסרט תוצרת אמריקה קיבל ביקורות מעורבות-חיוביות מהמבקרים. המבקרים שיבחו את הכימיה בין וופי גולדברג לטד דנסון ואת ההומור בסרט, אך העלילה נתפסה לעיתים כפשטנית וקלישאתית. ב-Rotten Tomatoes, הסרט קיבל ציון של 32%, וב-Metacritic, ציון של 45 מתוך 100. "תוצרת אמריקה", במסד הנתונים הקולנועיים IMDb (באנגלית) "תוצרת אמריקה", באתר נטפליקס "תוצרת אמריקה", באתר AllMovie (באנגלית) "תוצרת אמריקה", באתר Rotten Tomatoes (באנגלית) "תוצרת אמריקה", באתר Box Office Mojo (באנגלית) "תוצרת אמריקה", באתר Metacritic (באנגלית) "תוצרת אמריקה", באתר אידיבי "תוצרת אמריקה", במסד הנתונים הקולנועיים KinoPoisk (ברוסית)
יהודה והמשיח השחור

יהודה והמשיח השחור (באנגלית: Judas and the Black Messiah) הוא דרמת פשע ביוגרפית משנת 2021 בבימויו של שאקה קינג, בכיכובם של דניאל קלויה ולייקית' סטנפילד. הסרט מבוסס על סיפורו האמיתי של פרד המפטון (דניאל קלויה), מנהיג "הפנתרים השחורים" בשיקגו בסוף שנות ה-60, ועל הבגידה בו בידי וויליאם אוניל (לקית' סטנפילד), מודיע של ה-FBI. הסרט עוסק בפוליטיקה, גזענות ובמאבק לזכויות האדם של הקהילה האפרו-אמריקאית בסוף שנות ה-60 בארצות הברית. הסרט הוקרן בבכורה בפסטיבל סאנדנס 2021, ב-1 בפברואר 2021, והופץ לצפייה בארצות הברית על ידי אולפני האחים וורנר ב-12 בפברואר, במקביל בבתי הקולנוע ובדיגיטל. הסרט, שיצא לאור בזמן מגפת הקורונה, הכניס 7 מיליון דולר ברחבי העולם מול תקציב של 26 מיליון דולר. הסרט זכה לשבחים מצד המבקרים, ששיבחו את הבימוי של קינג, הצילום והתסריט. הסרט זכה בשש מועמדויות לאוסקר בטקס פרסי האוסקר ה-93, כולל הסרט הטוב ביותר ושחקן המשנה הטוב ביותר עבור דניאל קלויה ולקית' סטנפילד, והשיר המקורי הטוב ביותר (" Fight for You "). על הופעתו - קלויה זכה גם בשחקן המשנה הטוב ביותר בפרסי גלובוס הזהב, פרסי בחירת המבקרים, פרסי גילדת שחקני המסך. מאז, הוא צוטט כאחד הסרטים הטובים ביותר של שנות ה-20 והמאה ה-21. הסרט מתרחש בסוף שנות ה-60 ומגולל את סיפורו של וויליאם אוניל, עבריין קטן המגויס על ידי ה-FBI כדי לחדור לתוך ארגון "הפנתרים השחורים" ולהשיג מידע על פרד המפטון, סגן יו"ר המפלגה. עם הזמן, אוניל מתמודד עם נאמנויות סותרות – בין רצונו לשמור על עצמו לבין הקשר שהוא יוצר עם חברי התנועה, ובעיקר עם המפטון הכריזמטי. ככל שהקונפליקט גובר, אוניל נאלץ להכריע החלטה מוסרית שתשפיע על חייו ועל תנועת הפנתרים. דניאל קלויה בתפקיד פרד המפטון לקית' סטנפילד בתפקיד וויליאם "ביל" אוניל דומיניק פישבק בתפקיד דברה ג'ונסון ג'סי פלמונס בתפקיד סוכן ה-FBI רוי מיטשל מרטין שין בתפקיד ג'יי אדגר הובר יהודה והמשיח השחור קיבל שבחים רבים מהמבקרים, במיוחד על הופעתם של קלויה וסטנפילד. הסרט זכה לשבחים על הדרך שבה הוא מציג נושאים של צדק חברתי, בגידה ופוליטיקה גזעית. ב-Rotten Tomatoes, הסרט קיבל ציון של 96%, וב-Metacritic, ציון של 85 מתוך 100. אתר האינטרנט הרשמי של יהודה והמשיח השחור "יהודה והמשיח השחור", במסד הנתונים הקולנועיים IMDb (באנגלית) "יהודה והמשיח השחור", באתר AllMovie (באנגלית) "יהודה והמשיח השחור", באתר Rotten Tomatoes (באנגלית) "יהודה והמשיח השחור", באתר Metacritic (באנגלית) "יהודה והמשיח השחור", באתר אידיבי "יהודה והמשיח השחור", במסד הנתונים הקולנועיים KinoPoisk (ברוסית) Hughes, Mark. "The Top 150 Greatest Films Of The 21st Century". Forbes (באנגלית). נבדק ב-2023-10-26. "The 20 Best Drama Movies of the 2020s So Far, Ranked". Collider. 24 באוגוסט 2023. {{cite web}}: (עזרה)
יאן קוכטה

יאן קוכטה (בצ'כית: Jan Kuchta; נולד ב-8 בינואר 1997) הוא כדורגלן צ'כי המשחק בעמדת החלוץ במיטיולן. קוכטה התחיל את הקריירה שלו בספרטה פראג ובגיל 16 הצטרף למחלקת הנוער של סלביה פראג. ב-8 בנובמבר 2015 ערך את הופעת הבכורה שלו בקבוצה במשחק הליגה נגד בוהמיאנס 1905. בהמשך הושאל לבוהמיאנס 1905, ויקטוריה ז'יז'קוב ופ.צ. סלובצקו. בינואר 2019 הושאל לטפליצה עד לסיום העונה. בפברואר 2020 חתם בסלובן ליברץ, בעקבות מהלך השאלה במועדון. ביולי 2020 חתם בסלביה פראג. בעותנו הראשונה בקבוצה הבקיע 15 שערים וסיים כמלך שערי הליגה ביחד עם אדם הלוז'ק. ב-12 בינואר 2022 חתם בלוקומוטיב מוסקבה מליגת העל הרוסית על חוזה עד 2026. ב-6 במרץ 2022 ערך את הופעת הבכורה שלו בלוקומוטיב בניצחון 2-3 נגד פ.צ. חימקי בה גם הבקיע את שער הבכורה שלו בקבוצה. אולם, קוכטה סחב עונש הרחקה לאחר שקיבל כרטיס אדום ממשחקו האחרון בסלביה. לוקומוטיב טענה כי הוא ריצה את עונש ההרחקה במשחק הגביע שנערך שלושה ימים לפני כן, אך לוקומוטיב לא הציגה את המסמכים הדרושים. למרות זאת, לוקומוטיב לא ספגה הפסד טכני, אך קוכטה ריצה את עונש ההרחקה במשחק שלאחר מכן. ביוני 2022 הושאל לספרטה פראג לעונה אחת עם אופציה לרכישה. במשחקו הראשון בקבוצה קיבל כרטיס אדום בהפסד 2-1 לסלובן ליברץ לאחר שדרך על ראשו של שוער היריבה ובהמשך הורחק לחמישה משחקים על ידי ועדת המשמעת. בסיום העונה, זכה עם המועדון באליפות הראשונה שלו מאז 2014 וספרטה מימשה את האופציה על השחקן שחתם על חוזה בקבוצה. בסיום עונתו השנייה במועדון זכה בתואר חלוץ העונה. ב-31 באוגוסט 2024 חתם לארבע שנים במיטיולן מליגת העל הדנית. בצעירותו, קוכטה שיחק בנבחרות הצעירות של צ'כיה. ב-8 באוקטובר 2021 ערך את הופעת הבכורה שלו בנבחרת הבוגרת במשחק נגד ויילס במסגרת מוקדמות מונדיאל 2022. ב-2 ביוני 2022 הבקיע את שער הבכורה שלו בנבחרת בניצחון 1-2 נגד שווייץ במסגרת ליגת האומות. ב-19 בנובמבר 2023 סולק מסגל הנבחרת ביחד עם חבריו ולדימיר קפואל וג'קוב בראבק לאחר שנצפו יוצאים למועדון לילה יומיים לפני המשחק נגד מולדובה. השתתף עם הנבחרת ביורו 2024. סלביה פראג ליגת העל הצ'כית: 2020/2021 הגביע הצ'כי: 2020/2021 ספרטה פראג ליגת העל הצ'כית: 2022/2023, 2023/2024 הגביע הצ'כי: 2023/2024 אישיים שחקן החודש בליגת העל הצ'כית: ינואר 2021 מלך שערי ליגת העל הצ'כית: 2020/2021 חלוץ העונה בליגת העל הצ'כית: 2023/2024 מדיה וקבצים בנושא יאן קוכטה בוויקישיתוף יאן קוכטה, באתר Transfermarkt יאן קוכטה, באתר Soccerway יאן קוכטה, באתר WorldFootball.net יאן קוכטה, באתר National Football Teams יאן קוכטה, באתר FootballDatabase.eu